สุริยะ ตั้งกก.สอบจัดซื้อเครื่องเอ็กเรย์สนามบินฉาว
กรุงเทพฯ-26 เม.ย.48นายสุริยะ จึงรุ่งเรืองกิจ รัฐมนตรีว่าการกระทรวงคมนาคม กล่าวถึงข่าวการทุจริตการจัดซื้อเครื่องเอ็กซเรย์ตรวจสัมภาระ(จีทีเอ็กซ์) ที่ท่าอากาศยานสุวรรณภูมิ ว่า เพื่อความโปร่ง ใส และแก้ข้อสงสัยต่างๆ ทางกระทรวงคมนาคมจะตั้งคณะกรรมสอบสวนขึ้น 1 ชุด เพื่อตรวจสอบกระบวนการจัดซื้ออุปกรณ์ระหว่าง บทม.กับกลุ่มกิจการร่วมค้าไอทีโอ บริษัท แพททริออต ตัวแทนของบริษัท จีอีอินวิชั่น โดยจะรายงานผลให้หน่วยงานที่ต้องการข้อมูลและเผยแพร่ให้สาธารณชนทราบ รมว.คมนาคมกล่าวว่า ส่วนที่มีข้อมูลระบุว่า ราคาต้นทุนของเครื่องจีทีเอ็กซ์ แค่ 1400 ล้านบาท แต่บริษัท ท่าอากาศยานสากลกรุงเทพแห่งใหม่(บทม.)กลับใช้งบประมาณในการจัดซื้อถึง 4300 ล้านบาทนั้น เนื่องจากราคาดังกล่าวยังไม่ได้รวมงบประมาณติดตั้งสายพานลำเลียงยาวถึง 22 กิโลเมตร ราคา 1400 ล้านบาทนั้นเฉพาะอุปกรณ์เครื่องเอ็กซเรย์ 26 ชุด ไม่รวมถึงงบประมาณที่จะใช้ในการติดตั้งสายพานลำเลียงอีก 22 กิโลเมตร นายสุริยะ กล่าว ทั้งนี้รัฐบาลได้ปรับแบบอาคารที่พักผู้โดยสารเพื่อรองรับผู้มาใช้บริการจากเดิมที่ตั้งเป้าหมายไว้ 30 ล้านคนต่อปี เพิ่มเป็น 45 ล้านคนต่อปี ทำให้มีงบประมาณเพิ่มขึ้นอีก 2800 ล้านบาท นายสุริยะยังย้ำว่า รายงานของทูตพาณิชย์ของสหรัฐฯ มีความชัดเจนว่า การตรวจสอบความผิดระหว่าง กลต.ของสหรัฐฯ กับบริษัท จีอี อินวิชั่น เป็นความผิดภายในของบริษัทฯ ทั้งไม่มีข้อมูลว่า มีการติดสินบนข้าราชการ หรือนักการเมืองของไทย แต่อย่างใด 
กรุงเทพฯ-26 เม.ย.48 นายสุริยะ จึงรุ่งเรืองกิจ รัฐมนตรีว่าการกระทรวงคมนาคม กล่าวถึงข่าวการทุจริตการจัดซื้อเครื่องเอ็กซเรย์ตรวจสัมภาระ(จีทีเอ็กซ์) ที่ท่าอากาศยานสุวรรณภูมิ ว่า เพื่อความโปร่ง ใส